Številka: 0141-13/2019/21

Datum: 24. 3. 2020

Ministrstvo za kulturo objavlja

**javnI POZIV MINISTRSTVA ZA KULTURO**

**za sodelovanje v SVETU javnEGA zavodA Slovenska kinoteka**

Ministrstvo za kulturo RS poziva zainteresirane kandidate, da podajo kandidaturo za predstavnika Republike Slovenije v svetu javnega zavoda: Slovenska kinoteka, Miklošičeva cesta 28, Ljubljana. Izbrani predstavniki bodo imenovani za člana sveta za petletno mandatno obdobje.

Rok za oddajo prijav je 31. marec 2020.

Kandidati morajo posredovati prijavo z naslednjimi prilogami v predpisani obliki::

* življenjepis v predpisani obliki (EUROPASS življenjepis je priloga 1 tega javnega poziva);
* izjavo, da izpolnjujejo pogoje za imenovanje (izjava je priloga 2 tega javnega poziva);
* izjavo, s katero izrecno dovoljujejo obdelavo in uporabo svojih osebnih podatkov, vendar izključno z namenom in v zvezi s postopkom imenovanja (izjava je priloga 3 tega javnega poziva);
* predstavitveno pismo, iz katerega bodo razvidni:
	+ interes, zaradi katerega se kandidat vključuje v postopek,
	+ sposobnosti kandidata za delo v svetu javnega zavoda (organizacijske, komunikacijske, poslovodske sposobnosti za delo v svetu zavoda).

Kandidati, ki se bodo javili na javni poziv, morajo izkazati izpolnjevanje naslednjih pogojev:

* dobro poznavanje osnovne dejavnosti javnega zavoda, področja javnih financ, zakonske ureditve in praktičnega delovanja javnega zavoda
* da ni funkcionar v izvršilni veji oblasti oziroma da ni funkcionar, katerega opravljanje funkcije je nezdružljiva v skladu s predpisi;
* da je član še največ enega organa nadzora oziroma sveta javnega zavoda;
* da ni v poslovnem razmerju z javnim zavodom (dobavitelj blaga ali storitev za javni zavod za katerega kandidira, vključujoč svetovalne in revizorske storitve).

Pri izbiri kandidatov se bodo poleg zgoraj navedenih pogojev upoštevali tudi naslednji kriteriji:

* poznavanje področja delovanja javnih zavodov na področju kulture;
* znanja in izkušnje s področja financ ali prava;
* znanja s področja vodenja in upravljanja;
* ugled in družbena aktivnost.

Od kandidata se pričakuje tudi:

* splošna razgledanost;
* komunikacijske sposobnosti;
* sposobnost timskega dela.

Kandidati pošljejo prijavo v zaprti ovojnici z označbo: »javni poziv – šifra 0141-13/2019« na naslov: Ministrstvo za kulturo, Maistrova 10, 1000 Ljubljana, do vključno 31. 3. 2020. Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom. Če je kandidat oddal veljavno vlogo na predhodni javni poziv za imenovanje članov sveta Slovenske kinoteke, katerega rok je potekel 3. 2. 2020, je dovolj, da na elektronski naslov: gp.mk@gov.si sporoči, da naj se njegova vloga upošteva kot vloga na tem pozivu.

Kontaktna oseba za dodatna pojasnila v času uradnih ur Ministrstva za kulturo je Luka Nabergoj, elektronski naslov: luka.nabergoj@gov.si, telefon: 01 369 5882.

Kandidati bodo obveščeni le v primeru imenovanja. V postopku javnega povabila ni možnosti vlaganja pravnih sredstev.

Kandidati kazensko in materialno odgovarjajo za pravilnost navedb v prijavi.